Diari Oficial de la Generalitat Valenciana


Sumari del DOGV 6029, del 05-06-2009 (2009/6415)

Notificació a Inter Palmeral Route, SL. Expedient número 060/08-A.
------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6415


Data del document
:   28-05-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació a Inter Palmeral Route, SL. Expedient número 060/08-A. [2009/6415]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal d'Inter Palmeral Route, SL, amb domicili a Elx que s'ha dictat laude en l'expedient 060/08-A com a conseqüència del procediment seguit en este i que no ha pogut ser comunicat per absència, ignorat parador, caducat o refusat.  
El text és el següent: comença la vista oral sense la compareixença de la reclamada, a pesar d'haver sigut citada dins del termini i en la forma escaient, segons constància expediental, amb els efectes que determina la vigent legislació més avall recollida. Es concedix la paraula al representant de l'actora Ernesto Quiles Belda el qual ratifica la demanda i quantia expressades, basant-se la seua exigència en la facturació de referència que adjunta a l'expedient. Així mateix, després de la sol·licitud d'ampliació de la prova documental realitzada per l'actora i acceptada pel col·legi arbitral per a la seua practica en el termini de tres dies, és aportada a l'expedient en l'indicat termini la documentació següent:  
- Mòdul d'adhesió programa MBE-UPS.  
- Sol·licitud d'obertura de compte formulat per la demandada.  
- Factura emesa per la demandant a la demandada núm. 3.819 de 30 de gener de 2008.  
- Comprovants d'entrega de les mercaderies el transport de les quals és facturat segons la demanda.  
- Justificant d'entrega a compte en relació amb la factura núm. 3.883 de 29 de febrer.  
Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per System Mail S, Coop. V, contra Inter Palmeral Route, SL, ja que es considera formalitzat el contracte i realitzades les prestacions convingudes sense que s'haja provat el pagament dels ports meritats.  
Conseqüentment amb allò que s'ha exposat procedix que Inter Palmeral Route, SL, abone a System Mail S, Coop. V, la quantitat de 5.453,28 € (cinc mil quatre-cents cinquanta-tres euros amb vint-i-huit cèntims) inclòs l'IVA, en concepte de ports després de la liquidació. El present laude serà executiu en cas d'incompliment en el termini de 20 dies comptadors a partir de l'endemà de la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que s'haurà de presentar dins dels dos mesos següents al de la notificació, o d'aclariment, dins dels deu dies següents al de l'expressada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta al lloc i en la data indicats.  
Alacant, 28 de maig de 2009.-El president: Manuel Gálvez Acero.